

**RTU inženierzinātņu vidusskola**

Reģ. Nr. 3913803014 Āzenes iela 12, Rīga, LV-1048, Tālrunis 67089787, e-pasts skola@rtu.lv

**12. Atklātā inženierzinātņu olimpiāde**

9. klases skolēniem

NOLIKUMS

**I Olimpiādes mērķis**

* 1. Olimpiādes mērķis ir popularizēt inženierzinātnes skolēnu vidū un sniegt skolēniem iespēju vispusīgi apliecināt savas zināšanas eksaktajos mācību priekšmetos.

**II Vispārējā informācija**

2.1. Olimpiādes norises laiks — 24.01.2026.

2.2. Olimpiādi organizē Rīgas Tehniskās universitātes (RTU) Inženierzinātņu vidusskola sadarbībā ar RTU.

2.3. Olimpiādi atbalsta Valsts izglītības satura centrs.

2.4. Konkursa organizatori nesedz dalībnieku izdevumus, kas saistīti ar dalību olimpiādē.

**III Olimpiādes darba saturs**

* 1. Atklātajā inženierzinātņu olimpiādē 9. klases skolēniem tiek pārbaudītas zināšanas inženierzinātnēs, to lietojuma prasmes un iemaņas. Ar jēdzienu inženierzinātnes šajā olimpiādē tiek saprastas matemātikas, fizikas un ķīmijas mācību priekšmetu zināšanas, iemaņas un prasmes tās izmantot, un vispārējā sapratne par notikumiem un procesiem dabā.

 **IV Olimpiādes norise**

4.1. Olimpiādē var piedalīties ikviens 9. klases skolēns, kurš izglītību iegūst jebkurā Latvijas skolā.

4.2. Olimpiāde notiek 24.01.2026. plkst.10:00, vieta tiks norādīta, kad būs zināms dalībnieku skaits.

* 1. Dalībnieku reģistrācija – no plkst. 9.00 līdz 9.45;
	2. Olimpiādes uzdevumu risināšana (kombinēti uzdevumi matemātikā, fizikā, ķīmijā) – no plkst. 10.00 līdz 12.00.

**Organizatori patur tiesības mainīt olimpiādes norises kārtību un laikus.**

**V Prasības olimpiādes dalībniekiem**

* 1. Katrs olimpiādes dalībnieks uzrāda personu apliecinošu dokumentu ar fotogrāfiju (derīgu skolēna apliecību, pasi vai ID karti).
	2. Olimpiādes darbs tiek rakstīts uz īpaši sagatavotām darba lapām.
	3. Teksts tiek rakstīts ar vienas krāsas pildspalvu (zila vai melna), zīmējumi veicami ar zīmuli.
	4. Elektroniskajām ierīcēm (mob. tālr., planšetdatoriem, multimediju atskaņotājiem u. tml.) jābūt izslēgtiem vai klusuma režīmā un novietotiem somā.
	5. Darba laikā atļauts izmantot kalkulatoru; citas elektroniskās ierīces izmantot aizliegts.
	6. Darba laikā aizliegts kontaktēties ar citiem olimpiādes dalībniekiem, traucēt viņiem.
	7. Darba laikā aizliegts pārvietoties bez darba vadītāja atļaujas. Pamest darba telpu drīkst tikai ar darba vadītāja atļauju, atstājot darbu pie darba vadītāja.
	8. Ja minētās prasības netiek ievērotas, darba vadītājam ir tiesības anulēt uzdevumu vai visu darbu.
	9. Darbā atļauts izmantot mācību priekšmetu palīglīdzekļus (formulu lapas, ķīmisko elementu periodisko tabulu u. c.)*.* Palīglīdzekļus izdrukātā formā nodrošina olimpiādes organizatori.

**VI Olimpiādes noslēgums**

6.1. Olimpiādes rezultāti tiek publicēti RTU Inženierzinātņu vidusskolas tīmekļa vietnē [*http://www.izv.lv*](http://www.izv.lv) līdz 13.02.2026.

6.2. Uzvarētāju apbalvošana notiks RTU Inženierzinātņu vidusskolas “Informācijas dienas” pasākuma ietvaros, Rīgā, Āzenes ielā 12, datums tiks precizēts un laureāti tiks informēti par to.

**VII Balvas**

* 1. Galvenā balva – godalgoto vietu ieguvējiem no skolas budžeta līdzekļiem finansētas mācības RTU Inženierzinātņu vidusskolā.
	2. Godalgoto vietu ieguvējiem balvas.

Nolikums apstiprināts 27.08.2025. RTU Inženierzinātņu vidusskolas metodiskās inženierzinātņu jomas komisijas sēdē, protokola nr.0X200-3.2.4./4